[{"text_idx": "#000006", "text": "Veiko O\u0303unpuu ja tema filmikeel on defineerinud inimeste jaoks \u201etu\u0308u\u0308pilise Eesti filmi\u201d. Aeglane tempo, tumedad toonid, va\u0308sitav depressiivsus ning abstraktsed teemad. Mis ku\u0308ll, olgem ausad, tegelikult seletab pigem arthouse-kinost mingit suunda, mida O\u0303unpuu Eestis lihtsalt va\u0308ga ha\u0308sti lahendab ja realiseerib. Seega, olgu see film milline ta on \u2013 inimestelt tuleb selle suunas kriitikat sellele vaatamata. Aga O\u0303unpuu eesma\u0308rk ei olegi ko\u0303igile meeldida."}, {"text_idx": "#000007", "text": "Aga mulle see meeldib. O\u0303unpuu ja\u0308rjekorras neljas ta\u0308ispikk ma\u0308ngufilm on otsekui tagasiminek sinna, kust ta 2006. aastal enda filmiteed alustas. \u201eTu\u0308hirand\u201d ra\u0308a\u0308kis lugu keerulisest armastusest ning see ei olnud ehk temaatiliselt nii universaalne kui seda on \u201eRoukli\u201d, kuid neis mo\u0303lemis on olemas teatav maagia. Maagia, mis paneb looduse toimima filmis eraldi tegelasena. Kui inimesed ei vasta ku\u0308simustele, siis ehk saab selle vastuse hoopis tuules painduvast pilliroost, udusest metsast vo\u0303i kilkavatest ritsikatest."}, {"text_idx": "#000008", "text": "Edasiminek alates \u201eTu\u0308hirannast\u201d on aga meeletu \u2013 kui tema esimene to\u0308o\u0308 oli igav ning u\u0308ritas ko\u0303igest va\u0308est olla nii art-house, kui u\u0308ldse vo\u0303imalik, siis ta\u0308naseks on selline ambitsioon kadunud. \"Su\u0308gisballiga\" ta tegi u\u0308hest uue aja parimast Eesti romaanist suurepa\u0308rase filmiadaptsiooni, andes sellele meeletult juurde ka enda va\u0308rvinguid. \"Pu\u0308ha To\u0303nu kiusamine\" ning \"Free Range\" vajusid ku\u0308ll pigem liialt a\u0308a\u0308rmustesse, suutmata fokusseerida enda suunda, mispa\u0308rast ja\u0308id need veidi kaugemaks ning ei pakkunud niivo\u0303rd meeldeja\u0308a\u0308vat emotsiooni."}, {"text_idx": "#000010", "text": "Visuaalne ku\u0308lg ongi see, mis naelutab vaataja esimestest hetkedest ekraanile - see, kuidas va\u0308rvide abil on koguaeg o\u0303hus lootuse-kartuse vaheline segadus. Ko\u0303ike seda tekitab vaid looduse su\u0308mbioos - punavad pihlakad, hilissuvine pilvede vahelt paistev pa\u0308ike. Kohati meenutas see va\u0308rvitoonide ja pildikeele emotsionaalne valeldumine justkui Helle Karise \"Nukitsameest\". Ja see vo\u0303rdlus on igati asjakohane, sest sakraalne spekter on mo\u0303lemas filmi reaalne - kui meenutame \"Nukitsameest\", siis metsas kollipere juures oli pime ja hirmutavalt ko\u0303le, koju pere juurde jo\u0303udes paistis pa\u0308ike ning ema jooksis u\u0308le aasa vastu justkui jumalik pa\u0308a\u0308stja. \"Rouklis\" ei ole need piirid ku\u0308ll nii drastilised, kuid see \"emotsionaalne kahtlemine\" toimub seal samas vahemikus."}, {"text_idx": "#000011", "text": "Kui varem to\u0303in va\u0308lja, et pidevalt oli visuaalsest ku\u0308ljest selline ootuse-kartuse vahekord o\u0303hus, siis see on see ka po\u0303hiline sisuline aspekt, mis paistma ja\u0308a\u0308b. Ka\u0308imas on so\u0303da ning inimesed peavad elama eemal harjumuspa\u0308rasest turvatsoonist. Nad ei saa teha seda to\u0308o\u0308d, mida nad on varem teinud (nagu Ulfsak u\u0308tleb, siis sellises kohas lihtsalt ei saa kirjutada) ja peavad elama nirudes tingimustest (algab ju film po\u0303himo\u0303tteliselt so\u0303nadega, kui Eva Klemets kurdab Ulfsakile, et \"Kartulid hakkavad otsa saama\"). See tekitab paratamatult konflitse seisundi, kus ka\u0308a\u0308rima hakkavad nii peresuhted ning armastus - elatakse sissepoole, vanad haavad tulevad uuesti lahti ning tekivad uued."}, {"text_idx": "#000012", "text": "Ja see emotsioon ei tundu na\u0308ideldud - selle taga on suuresti see, et O\u0303unpuu na\u0308gi suurt vaeva, et ko\u0303ik oleks u\u0308limalt ehe. Pea kogu filmi tegevus toimub u\u0308hes talus ning selle u\u0308mbruses ja see ei ole olnud mitte ainult po\u0303hiline vo\u0303ttepaik, vaid see oli ka koht, kus na\u0308itlejad vo\u0303tteperioodil elasid. Ning kuna ka enamik stseenidest su\u0308ndis na\u0308itlejatega koosto\u0308o\u0308na, siis on see ko\u0303ik va\u0308ga orgaaniline. Ja selles orgaanilisuses vo\u0303ib vahel isegi a\u0308ra unustada, et tegu on ma\u0308ngufilmiga - ei ole ka suuri plaane, mis tekitasid filmilikku suurejoonlisust. Ko\u0303ik on va\u0308ga eluline, la\u0308hivo\u0303tted ning lihtsad vestlused elust. Peaaegu nagu kukalt kratsima panev sissevaade va\u0308ga raskesse dokumentaalsesse olukorda. Ja see tundub ta\u0308iesti vo\u0303imalik, kuigi seal on ulmet, abstraksust, utoopiat."}, {"text_idx": "#000013", "text": "See visuaalne ja temaatiline lu\u0308u\u0308rilisus to\u0303i mulle koheselt meelde kaks teist filmi, mille puhul olen end sarnaselt tundnud - u\u0308ks Eesti vastukajalisemaid art-house filme \"Georgica\", mille isegi postapokalu\u0308ptiline ning utoopiline saar enda ko\u0303heduse ja ko\u0303ledusega tekitas minus samasuguse lu\u0308u\u0308rilise tunde, ku\u0308ll aga hoopis teisest a\u0308a\u0308rmusest. U\u0308pris sarnase emotsiooni sain aga ka paar aastat tagasi, kui na\u0308gin Lars von Trieri \"Melanhooliat\" - kui \"Rouklis\" oodati-kardeti so\u0303da ning u\u0308ritati selle juures ja\u0308a\u0308da inimeseks, ja\u0308a\u0308da selliseks nagu varem on oldud, siis Trieri teose puhul kardeti maailmalo\u0303ppu. Ko\u0303ik oli palju suurejoonelisem, palju mastaapsem, aga tunded olid samad."}, {"text_idx": "#000014", "text": "Seda o\u0303hustikku toetas \"Rouklis\" va\u0308ga tugevalt ka muusika. Na\u0308iteks u\u0308he unena\u0308olise metsastseeni taustal (mis kestis nii ku\u0308mmekond minutit) ko\u0303las va\u0308ga raske kitarrisaade, mis to\u0303i mo\u0303tteisse koheselt Jim Jarmuschi \"Dead Mani\" ja Neil Youngi a\u0308a\u0308retult va\u0308ljendusrikka heliriba - energia poole oli ka Kriguli looming samavo\u0303rd u\u0308lelaetud ja ma\u0308slev. Ma\u0308rkimisva\u0308a\u0308rne oli ka muu muusika kasutus - filmis olid esindatud nii Marko Ma\u0308gi & Zahir kui ka Psyhoterror. Ja mul ei ole lihtsalt so\u0303nu, kuivo\u0303rd ha\u0308sti sobis filmi Gunnar Grapsi \"Su\u0308giso\u0303htu blues\". Graps oleks nagu aastaid tagasi ette na\u0308inud, et tuleb u\u0308ks Eesti filmitegija ja teeb filmi linnainimestest maal isolatsioonis. Tunne oli ta\u0308pselt o\u0303ige."}, {"text_idx": "#000015", "text": "Ko\u0303ige selle ko\u0303rval on see lugu aga va\u0308ga isiklik - mitte isiklik otseselt filmitegijale, mitte isiklik na\u0308itlejatele (mida on see film ko\u0303ige muu ko\u0303rvalt ka kindlasti), vaid laiemalt isiklik igale vaatajale. See lugu on ku\u0308llalt lihtne ja suhteliselt universaalne, inimsuhted jooksevad vaikselt ja omasoodu, kuid see on nagu unena\u0308gu. Ko\u0303ik, mida me oleme la\u0308bi elanud, mida oleme na\u0308inud, annab sellele loole oma taustsu\u0308steemi. Konteksti, kus toimida ning vo\u0303imaluse mingitel lahtistel otstel kokku minna. Ja siis ei teki ehk isegi ku\u0308simust, kes oli Peedu ning miks ilmusid ja\u0308rsku va\u0308lja mingid Adidase dressides kauboid-viikingid-kesiganes."}, {"text_idx": "#000016", "text": "Minge vaadake see lihtsalt a\u0308ra - kuigi see vo\u0303ib tunduda nagu tavaline masendav Eesti film, siis sellest on asi u\u0308priski kaugel. See on nagu kujutava kunsti teos, mis toimib ku\u0308ll va\u0308ga ha\u0308sti ka u\u0308htse tervikuna, kuid kus iga detail eraldi on sama va\u0308a\u0308rtuslik, sama eriline. To\u0303eline meistriteos. Aplaus O\u0303unpuule!"}, {"text_idx": "#000017", "text": "PS! Mulle meeldis meeletult mo\u0303te, kui Peeter Raudsepa kehastatud muusik oli ta\u0308iesti masenduse a\u0308a\u0308rel, kuna ei olnud juba ammu uut muusikat teinud ning u\u0308tles selle peale lause: \"Milles mina su\u0308u\u0308di olen, et Eestis ainult sakraalse muusikaga rikkaks saab?\". Arvo Pa\u0308rdi su\u0308nnipa\u0308eva ja\u0308rel u\u0308pris tragikoomiline nali, aga va\u0308ga o\u0303ige!"}, {"text_idx": "#000018", "text": "PSPS! Ei lisa po\u0303himo\u0303tte pa\u0308rast arvustuse lo\u0303ppu treilerit, sest see vo\u0303ib inimestes valesid emotsioone tekitada. Minge ilma seda vaatamata lihtsalt kohale. Te ei pettu!"}, {"text_idx": "#000019", "text": "Seda lugu vo\u0303iks pidada ilmselt filmi tunnuslooks ning see annab ka kogu emotsioonaalset konteksti va\u0308ga ha\u0308sti edasi - ko\u0303lab see nii treileris kui ka filmi lo\u0303pus:"}, {"text_idx": "#000022", "text": "Arvustus. Zahir tuleb, Zahir tapab"}, {"text_idx": "#000024", "text": "Laura Kalle: teater ei peaks ainult paitama"}, {"text_idx": "#000028", "text": "Tanel Saar: fu\u0308u\u0308siline teater on mu su\u0308dameasi"}, {"text_idx": "#000030", "text": "Na\u0308itlejatudeng lavastusest \"Pa\u0308va lo\u0303puks, kiigu\": Tartu vaim tuuakse ha\u0308sti esile"}, {"text_idx": "#000035", "text": "Anthony Horowitz: ma usun kirjutamise ja kirjanduse jo\u0303udu"}, {"text_idx": "#000038", "text": "Suri Dumbledore'i kehastanud na\u0308itleja Michael Gambon"}, {"text_idx": "#000044", "text": "Noored: digilahenduste u\u0308leku\u0308llus ei tee muuseumi a\u0308gedamaks"}, {"text_idx": "#000047", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000049", "text": "Edetabel. Aasta parimad albumid 2022"}, {"text_idx": "#000050", "text": "Aasta parimad albumid 2022. Isiklikud edetabelid"}, {"text_idx": "#000051", "text": "U\u0308levaade. Aasta parimad lood 2022"}, {"text_idx": "#000056", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]